b'\n_START_ARTICLE_\nDe Danske Spr\xc3\xa6ngstoffabrikker\n_START_PARAGRAPH_\nDe Danske Spr\xc3\xa6ngstoffabrikker A/S, senere Det Danske Spr\xc3\xa6ngstofselskab A/S, var en dansk virksomhed, grundlagt 17. marts 1917, der fremstillede spr\xc3\xa6ngstoffer og detonatorer. Virksomheden var tilknyttet Danisco A/S._NEWLINE_Ved grundl\xc3\xa6ggelsen sad f\xc3\xb8lgende i bestyrelsen: Frederik greve Moltke, ingeni\xc3\xb8r K.W. Nielsen og ingeni\xc3\xb8r Ancher Boye._NEWLINE_Senere udvidedes produktionen til at omfatte celluloselak og startpatroner til dieselmotorer. Firmaet leverede bl.a. maling til DSB og privatbaneselskaberne._NEWLINE_I 1973 oph\xc3\xb8rte produktionen af spr\xc3\xa6ngstoffer, og i 1977 blev produktionen af lakker stoppet og rettighederne solgt. Samtidigt skiftede firmaet navn til Det Danske Spr\xc3\xa6ngstofselskab A/S, der i 1997 fusionerede med Dyno Nobel og blev til Dyno Nobel Danmark A/S og siden 2009 har v\xc3\xa6ret Orica Denmark A/S, idet det indgik i Orica Mining Services)_NEWLINE_Alf Cock-Clausen var firmaets arkitekt og tegnede fabrikken i Jyderup. I 1977 blev fabriksbygningerne ombygget til Jyderup erhvervsrettet grundskole med kollegie til 148 unge (startede 6. august 1978). Senere blev anl\xc3\xa6gget flygtningecenter, og siden 1. marts 1988 har den gamle fabrik v\xc3\xa6ret Statsf\xc3\xa6ngslet i Jyderup.'